Foto: Een sterf, 14 beseer in Midrand-ongelukFoto: @Mz_Mash / Twitter ŉ Vrou is Vrydag dood en 14 ander beseer toe ŉ vragmotor ŉ minibustaxi in Midrand, Gauteng, getref het. Die ongeluk het omstreeks 07:00 in Allandaleweg naby Chloorstraat plaasgevind. Die vragmotor het die taxi op sy kant getref. “Twee passasiers is kritiek beseer en moes met ŉ helikopter na ŉ nabygeleë hospitaal geneem word,” het Santi Steinmann, ŉ woordvoerder van Netcare 911, gesê. “Die ander pasiënte is op die toneel behandel en met ŉ ambulans na ŉ hospitaal geneem.” Die polisie ondersoek die ongeluk.